  Анжелика Тихонова корреспондент Удмуртиысь нылпи садъёсын йылпумъясь шулдыръяськонъёс уз луэ. Со сярысь «Инстаграм» мерлыко вотэсысь бамаз элькун кивалтэтлэн тӧроезлэн воштӥсез Анастасия Муталенко вераз. Нылпи садъёсын выпускнойёс дышем сямен уз луэ. Визьнодасьёслэн но дежурной группаосы ветлӥсь пиналъёслэн утренник ортчытэмзы, кылбуръёс лыдӟемзы яке кырӟанъёсты быдэстэмзы потӥз ке, соос быгато сое огшоры занятиос дыръя лэсьтыны. Но отын анай-атайёс яке мукет ӵыжы-выжыос луыны уг быгато. Озьы ик со ужрадэ дежурной группаосы ветлӥсьтэм пиналъёс лыктыны уг быгато Анастасия Муталенко, Удмуртиысь кивалтэтлэн тӧроезлэн воштӥсезПусъём, туннэ нуналлы элькунысьтымы нылпи садъёсын дежурной группаос гинэ ужало. 22-тӥ куартолэзьлы улосвыламы 2 сюрс 30 сыӵе группаос усьтӥськизы, отчы 24 сюрслэсь трос пиналъёс ветло. Азьвылгес Анастасия Муталенко нылпи садъёсын выпускнойёс анай-атайёстэк но аниматоръстэк ортчозы шуыса вераз вал.  Тодэ вайытом, школаез йылпумъясьёс понна чингыли берпуметӥ жингыртон ужрадъёс 29-30 куартолэзе онлайн-амалэн ортчозы.  Тегъёс: Дышетон Ижкар Удмуртия коронавирус пиналъёс дӥськут АнастасияМуталенко  